
Proiectarea și modelarea tehnologiei blockehain - Bitcoin 


Nicolae Sfetcu 


Rezumat 


Ingineria ontologică, împreună cu tehnologiile Web semantice, permit modelarea și 
dezvoltarea semantică a fluxului operațional necesar pentru proiectarea TB. Cel mai utilizat sistem 
de modelare blockchain prin reprezentarea abstractă, descrierea şi definirea structurii, a proceselor, 
a informaţiilor și a resurselor, este modelarea intreprinderilor. Modelarea intreprinderii utilizează 
ontologiile de domeniu folosind limbaje de reprezentare a modelului. Bitcoin este principalul 


sistem de plată peer-to-peer şi monedă digitală care foloseşte tehnologia blockchain. 

Abstract 


Ontology engineering, together with Semantic Web technologies, enable the semantic 
modeling and development of operational flow required for TB design. The most widely used 
blockchain modeling system by abstractly representing, describing and defining structure, 
processes, information and resources is enterprise modeling. Enterprise modeling uses domain 
ontologies using model representation languages. Bitcoin is the leading peer-to-peer payment 


system and digital currency that uses blockchain technology. 

Proiectare 


Ingineria ontologică, (Smith 2004) împreună cu tehnologiile Web semantice, permit 
modelarea și dezvoltarea semantică a fluxului operațional necesar pentru proiectarea TB. Web-ul 
semantic, conform W3C, "oferă un cadru comun care permite partajarea şi reutilizarea datelor în 
limitele aplicaţiilor, ale intreprinderilor şi ale comunităţii,” (W3C 2013) şi deci poate fi văzut ca 
un integrator pentru diferite conținuturi, aplicaţii şi sisteme de informare. Tim Berners-Lee a avut 
primul o viziune a puterii reţelelor de date (Berners-Lee 2007) procesate de mașini: (Berners-Lee 
2004) 


"Am un vis pentru Webul care devine capabil să analizeze toate datele de pe Web - conţinutul, 
legăturile şi tranzacțiile dintre oameni şi computere. Un "Web semantic", care face acest 
lucru posibil, va apare în curând, dar atunci când se va întâmpla, mecanismele zilnice de 
comerţ, de birocraţie şi din viața noastră de zi cu zi vor fi tratate de mașini care vorbesc cu 

mașinile. "Agenţii inteligenți" pe care oamenii i-au căutat de-a lungul veacurilor, se vor 
materializa în cele din urmă.” (Berners-Lee 2000) 


Metadatele și tehnologiile Web semantice au permis aplicarea ontologiilor pentru 
proveniența cunoașterii. Cercetarea ontologică computațională poate fi utilă în plan economic 
(inclusiv pentru firme), social, și pentru alți cercetători, contribuind la dezvoltarea aplicaţiilor 
specifice. (Kim and Laskowski 2016) 

Mulţi cercetători consideră ontologia computațională ca un fel de filozofie aplicată. (Tom 
Gruber 2008) În lucrarea "Despre principiile de proiectare a ontologiilor utilizate pentru schimbul 
de cunoştinţe", Tom Gruber oferă o definiţie deliberată a ontologiei ca termen tehnic în domeniul 
informaticii. (Thomas Gruber 1994) Gruber a introdus termenul ca o specificaţie a unei 
conceptualizări: 


"O ontologie este o descriere (ca o specificare formală a unui program) a conceptelor şi a relaţiilor 
care pot exista formal pentru un agent sau o comunitate de agenți. Această definiție este 
compatibilă cu utilizarea ontologiei ca set de definiţii conceptuale, dar mai general. Și este 
un alt sens al cuvântului decât folosirea lui în filosofie.” (Tom Gruber 1992) 

În încercarea de a distanţa ontologiile de taxonomii, Gruber a declarat: (Tom Gruber 1993) 


"Ontologiile sunt deseori asimilate cu ierarhiile taxonomice ale clasei, definiţiilor de clasă şi 
relației de subsumare, dar ontologiile nu trebuie să se limiteze la aceste forme. Ontologiile 
nu se limitează, de asemenea, la definiţii conservatoare - adică definiții în sens logic 
tradițional care introduc numai terminologia și nu adaugă nicio cunoaştere despre lume. 
(Enderton 2001) Pentru a specifica o conceptualizare, este necesar să se precizeze axiome 
care împiedică interpretările posibile pentru termenii definiţi.” (Tom Gruber 1993) 
Feilmayr şi W58 au rafinat această definiţie: "O ontologie este o specificare formală și 

explicită a unei conceptualizări comune, caracterizată printr-o expresivitate semantică ridicată 

necesară pentru o complexitate sporită." (Feilmayr and W58 2016) 

Una din cele mai elaborate ontologii în acest sens este ontologia trasabilităţii (Kim, Fox, 
and Gruninger 1995) care a ajutat la dezvoltarea ontologiilor TOVE pentru modelarea 
intreprinderilor, (Fox and Griininger 1998) considerată ca sursă principală pentru proiectarea 
blockchain. 

Proiectarea blockchain se bazează pe principiile fundamentale ale arhitecturii Internet: 


supraviețuirea (comunicațiile pe Internet trebuie să continue în ciuda pierderii de rețele sau 


gateway), varietatea tipurilor de servicii (mai multe tipuri de servicii de comunicaţii), varietatea 

rețelelor (mai multe tipuri de reţele), gestionarea distribuită a resurselor, rentabilitatea, ușurința de 


a ataşa gazdele şi responsabilitatea în utilizarea resurselor. (Hardjono, Lipton, and Pentland 2018) 


Modele 


Cel mai utilizat sistem de modelare blockchain prin reprezentarea abstractă, descrierea şi 
definirea structurii, a proceselor, a informaţiilor şi a resurselor, este modelarea intreprinderilor. 
(Leondes and Jackson 1992) Modelarea intreprinderii utilizează ontologiile de domeniu folosind 
limbaje de reprezentare a modelului. (Vernadat 1997) 

Bazându-se pe proiectarea bazată pe componente, ontologia blockchain descompune 
proiectarea, implementarea, și măsurarea performanţelor diferitelor arhitecturi de blocuri. (Tasca 
and Tessone 2017) Conform lui Paolo Tasca, abordarea metodologică este compusă în principiu 
din următoarele etape: 


1. Studiul comparativ al diferitelor blocuri: analiza vocabularului și a termenilor pentru a 
rezolva ambiguitățile şi dezacordurile 

2. Definirea cadrului: identificarea şi clasificarea componentelor, definind o ontologie 
ierarhică 

3. Categorisirea nivelelor: sunt introduse şi comparate diferite aspecte pentru componentele 
de la cel mai mic nivel al structurii ierarhice. 
Ca orice tehnologie TIC, un blockchain este condus de principiile fundamentale ale 


descentralizării datelor, transparenţei, securităţii și confidențialităţii. (Aste, Tasca, and Matteo 
2017) Alte proprietăţi fundamentale ale blockchain includ automatizarea datelor şi capacitatea de 
stocare a datelor. 

Conform lui Fox şi Gruninger, dintr-o perspectivă de proiectare, un model de intreprindere 
ar trebui să ofere limbajul folosit pentru a defini în mod explicit o intreprindere. (Fox and 
Griininger 1998) Din perspectiva operaţiunilor, modelul intreprinderii trebuie să fie capabil să 
reprezinte ceea ce este planificat, şi ceea ce s-a întâmplat, şi să furnizeze informaţiile și 
cunoştinţele necesare pentru a sprijini operațiunile. (Fox and Griininger 1998) Funcţiile sunt 
modelate printr-o reprezentare structurată, (FIPS PUBS 1993) o reprezentare grafică într-un 
domeniu definit pentru identificarea nevoilor de informare, identificarea oportunităţilor şi 
determinarea costurilor. (Department Of Defense (DOD) Records Management (RM) 1995) Alte 


perspective pot fi cele comportamentale, organizaționale sau informaţionale. (Koskinen 2000) 

O modelare funcțională adecvată TB se concentrează pe proces, folosind patru simboluri 
în acest scop: 


Proces: Ilustrează transformarea de la intrare la ieșire. 

Stocare: Colectarea de date sau alt fel de material. 

Debit: Deplasarea datelor sau a materialelor în proces. 

Entitate externă: Externă față de sistemul modelat, dar interacționează cu acesta. 

Un proces poate fi reprezentat ca o reţea a acestor simboluri. În Dynamic Enterprise 


Modeling (DEMO), de exemplu, o descompunere se face în modelul de control, modelul de funcții, 
modelul de proces şi modelul organizațional. 

Modelarea datelor foloseşte aplicarea descrierilor formale într-o bază de date. (Whitten, 
Bentley, and Dittman 2004) Modelul de date va consta din entități, atribute, relaţii, reguli de 


integritate şi definiţii ale obiectelor, fiind utilizat pentru proiectarea interfeței sau a bazei de date. 


Bitcoin 


Bitcoin este principalul sistem de plată peer-to-peer şi monedă digitală care folosește 
tehnologia blockchain. Caracteristicile reţelei Bitcoin: (Calvery 2013) 


Nu există un server central, rețeaua Bitcoin este peer-to-peer. 

Nu există un depozit central, registrul de bitcoin este distribuit. 

Registrul este public, oricine îl poate stoca pe computer. 

Nu există un administrator, registrul este menţinut de o rețea de mineri la fel de privilegiați. 

Oricine poate deveni un miner. 

Adăugările la registru sunt menținute prin concurență. Până când un nou bloc nu este 

adăugat în registru, nu se ştie care miner va crea blocul. 

e Emisiunea de bitcoin este descentralizată. Aceste criptovalute sunt emise ca recompensă 
pentru crearea unui nou bloc. 

e Oricine poate să creeze o adresă bitcoin nouă (o corespondenţă bitcoin a unui cont bancar) 
fără a avea nevoie de aprobare. 

e Oricine poate trimite o tranzacţie în rețea fără a avea nevoie de aprobare, rețeaua confirmă 

doar că tranzacţia este legitimă. 

Cercetătorii au subliniat o "tendință de centralizare": pe de o parte, minerii Bitcoin se 


alătură unor mari baze miniere pentru a minimiza varianţa veniturilor lor. (Bâhme et al. 2015, 215-— 
22) Pe de altă parte, s-a format o "aristocrație" Bitcoin ca rezultat al arhitecturii codului; membrii 
acestei aristocrații sunt cei care au intrat devreme în jocul Bitcoin. 

Nigel Dodd argumentează în Viaţa socială a Bitcoin că esenţa ideologiei bitcoin este de a 
scoate banii din controlul social, inclusiv al guvernului, existând chiar o Declaraţie de 


independenţă Bitcoin. Declaraţia include un mesaj al cripto-anarhismului cu cuvintele: "Bitcoin 

este în mod inerent anti-instituţie, anti-sistem şi anti-stat. Bitcoin subminează guvernele şi perturbă 
instituţiile, deoarece bitcoin este fundamental umanitar." (von Hayek 1976) 

David Golumbia afirmă că ideile care influenţează susținătorii bitcoin apar din mișcările 
extremiste de dreapta şi retorica lor anti-banca centrală, sau, mai recent, libertarianismul lui Ron 
Paul şi Tea Party. (The Economist 2018) 

Kroll şi colab. susțin că ecologia Bitcoin va avea nevoie de structuri de guvernare pentru a 
supravieţui, (Kroll, Davey, and Felten 2013) existând deja semne de structuri de guvernanță 
emergente. Aceste moduri de guvernare se pot baza pe consens și, dacă conducerea se opune, 
comunitatea poate să aleagă un alt curs. Dincolo de acestea, evoluțiile recente au arătat că un singur 
bazin minier ar putea contribui atât de mult la procesele computationale ale Bitcoin, încât ar putea 
controla eficient întregul sistem, punând astfel capăt structurii sale descentralizate. (Kostakis and 
Giotitsas 2014) 

Bauwens şi Kostakis susțin că Bitcoin nu este un proiect orientat spre comunitate, ci o 
monedă care reflectă un nou tip de capitalism - capitalismul "distribuit", (Kostakis, Bauwens, and 
Niaros 2015) bazat pe ideologia politică liberală care pledează pentru eliminarea statului în 
favoarea suveranităţii individuale. În practică, ceea ce se obţine este un capital concentrat şi o 
guvernare centralizată. 

Vasilis Kostakis și Chris Giotitsas consideră şi ei că Bitcoin exemplifică un tip derivat de 
"capitalism distribuit" (Kostakis and Giotitsas 2014) deşi ar trebui să fie mai degrabă văzut ca o 


inovaţie tehnologică. 

